אני שומעת צעדים מתקרבים! איך אותו אדם יגיב אם הוא ימצא את שנינו ליד הגופה הזרה הזאת? רק רע ייצא מכל העניין! הרצון: חייבים למצוא דרך לכסות את הגופה. אבל עם מה??? (פלינדרה שולפת מתוך כיסה מטפחת)  הרצון: פלינדרה, לא שאני רוצה לזלזל בך, חס וחלילה, אבל איך אפשר לכסות גופה שלמה עם מטפחת זעירה? פלינדרה: (עם חיוך מתגרה) אל תפקפק ביכולתיהן של בנות אצולה. (פלינדרה מותחת את המטפחת עד כי היא נהפכת לבד ארוך המסוגל לכסות את כל הגופה) (בדיוק בשניה שבה מסיימים השניים לכסות את הגופה, נכנס השוטר. הנ"ל לבוש במדים מכובדים וסמכותיים שמבהירים לכל כי אין זה סתם שוטר שרלטן כי אם רב-פקד או רב-ניצב או דבר-מה בסגנון) שוטר: על מה כל המהומה? הרצון: (מנסה להצחיק) על לא מאומה. (השוטר מביט בהרצון במבט חשדני וסוקר את המקום - וגם את גופה של פלינדרה - עד אשר נתקל בגופה המכוסה) הרצון: (מהסס) זה... אהם... פלינדרה: (משתלטת) זה הפיקניק שאהובי ואני עמדנו לערוך. תרצה להצטרף? שוטר: יש לי דברים חשובים יותר לעשות מלשבת עם אזרחים פשוטים ולשוחח על המצב בחברות הבורסה והקוסמטיקה. אבל תגידו לי, האם שמעתם בסביבה צעקות? הרצון: